<classify> Chanzo cha picha, gettyBeki wa Manchester United Lisandro Martinez atakuwa nje ya uwanja kwa muda wa miezi mitatu kutokana na jeraha la mguuMlinzi wa Manchester United Lisandro Martinez anatarajiwa kuwa nje kwa miezi miwili hadi mitatu kutokana na jeraha la mguu.Mchezaji huyo wa kimataifa wa Argentina mwenye umri wa miaka 25 alikosa mwisho wa msimu uliopita baada ya kupata jeraha kwenye mfupa wa unyayo wa mguu mwezi Aprili.Alirejea uwanjani mwanzoni mwa msimu huu lakini United wanasema atakosekana tena kwa sababu ya kuongezeka kwa jeraha.Klabu hiyo ilisema Martinez alipata tatizo katika mchezo wetu wa Ligi Kuu dhidi ya Arsenal mapema mwezi huu.Waliongeza: Imeamuliwa sasa kwamba anahitaji kuwa nje kwa muda kwa ajili ya kupona.Uchunguzi unaendelea ili kubaini hatua zinazofuata.Chanzo cha picha, gettyLiverpool: FSG yaridhia kuuza hisa kidogo za klabu zenye thamani ya 82-164m kwa Dynasty Equity.Wamiliki wa klabu ya Liverpool wamekubali kuuza hisa kidogo za klabu hiyo zenye thamani ya pauni 82m sawa na Euro 164m kwa kampuni ya Dynasty Equity.Makubaliano hayo sasa yanafikisha ukingoni utafutaji wa uwekezaji mpya wa FSG, ambayo ilikuwa ikitaka kusalia kama mmiliki wa hisa nyingi za the Reds.Uwekezaji mpya utaelekezwa kimsingi kwa kulipa madeni ya benki ya klabu hiyo.Kujitolea kwetu kwa muda mrefu kwa Liverpool bado kuko imara kama zamani, rais wa FSG Mike Gordon alisema.Siku zote tumekuwa tukisema kwamba ikiwa kuna mshirika wa uwekezaji ambaye ni sawa kwa Liverpool basi tutafuata fursa hiyo kusaidia kuhakikisha uthabiti wa kifedha wa klabu na ukuaji wa siku zijazo.Liverpool ilipoteza takribani pauni milioni 100 katika kipindi cha janga la virusi vya corona, klabu hiyo pia imetumia karibu pauni milioni 50 kujenga sehemu mpya ya kufanyia mazoezi huko Kirky ilioyofunguliwa mwaka 2020 pamoja na kutumia pauni milioni 12 kununua tena sehemu yao ya zamani ya kufanyia mazaoezi ya Melwood ambayo inatumiwa na timu ya mpira wa miguu ya wanawake.Antony: Manchester United yathibitisha winga wa Brazil kuanza tena kufanya mazoeziWinga wa Manchester United raia wa Brazil Antony anatarajiwa kuanza kufanya tena mazoezi na kikosi chake baada ya tuhuma za unyanyasi wa jinsia dhidi yake.Mchezaji huyo mwenye umri wa miaka 23 alifika polisi ya Greater Manchester Alhamisi kuhojiwa na hakuna pingamizi lolote alilowekewa.Vyanzo vya United vinasema alitoa ushahidi na kukana madai dhidi yake.Antony, hajakamatwa wala kufunguliwa mashtaka nchini Brazil au Uingereza.Katika taarifa, United ilisema: Kama mwajiri wa Antony, Manchester United imeamua kwamba atarejea kwenye mazoezi huko Carrington na atapatikana kwa mchujo, huku uchunguzi wa polisi ukiendelea.Hatua hii itapitiwa tena kesi hiyo ikiendelea.Chanzo cha picha, gettyNigeria yaiomba Italia ili kuchunguza kejeli yaliyofanyiwa OsimhenWaziri wa Michezo wa Nigeria John Owan Enoh amesema nchi yake inatafuta njia za kidiplomasia na Italia kutokana na kumdhihaki mchezaji kandanda wa Nigeria Victor Osimhen na klabu ya soka ya Italia Napoli.Bw Enoh siku ya Alhamisi alisema kuwa alihuzunishwa na habari za Napoli kumdhihaki mshambuliaji huyo mwenye umri wa miaka 24, ambaye pia anachezea timu ya taifa ya kandanda ya Nigeria.Klabu hiyo ilishirikisha video kwenye akaunti yao ya TikTok ya Osimhen akikosa penalti, ikiwa na sauti ya juu ikisema gimme penalty please.Klabu hiyo ilifuta ujumbe huo baada ya ukosoaji, lakini wakala wa mchezaji huyo ametishia kuchukua hatua za kisheria dhidi ya klabu hiyo.Bw Enoh pia alisema kuwa serikali ya Nigeria iliweka kipaumbele katika kulinda ustawi wa wachezaji wake.Chanzo cha picha, gettyHenderson kufanyiwa uchunguzi wa jeraha HodgsonMkufunzi wa Crystal Palace amethibitisha katika mkutano na wandishi habari kwamba jeraha la mlinda lango wa timu hiyo alilopata katika kombe la Carabao dhidi ya Manchester United siku ya Jumapili linatia wasi wasi.Alisema: Alifanyiwa uchungunzi wa kwanza lakini hali yake haikuridhisha.Atafanyiwa tena uchunguzi katika kipindi cha wiki moja. Huenda tuka bahatika matokeo yakaonyesha kwamba anapona lakini jeraha hilo lilikuwa baya na si habari nzuri. Hodgson alisema.  <topic>: MICHEZO 